Ajinkya
టీమిండియాకు భాగస్వామ్యాలే కీలకం
ధర్మశాల: చివరి టెస్టులో టీమిండియాకు భాగస్వామ్యాలే కీలకం కానున్నాయి.బోర్డర్‌-గవాస్కర్‌ ట్రోఫీలో ఫలితాన్ని తేల్చే నాలుగవ టెస్ట్‌లో భారత్‌ తొలి ఇన్నింగ్స్‌ ఒడిదొడుకులకు లోనవుతుంది.ఇప్పటికే నాలుగు వికెట్లను కోల్పోయిన టీమిండియా భాగస్వామ్యాలు అత్యంత కీలకం.లేకపోతే పోటీలో వెనుకబడే ముప్పు ఉంది.మొదటి ఇన్నింగ్స్‌లో ఆధిక్యం లభిస్తేనే ఆసీస్‌ను రెండవ ఇన్నింగ్స్‌లో చుట్టేయడం భారత బౌలర్లకు అవకాశం ఉంటుంది.చైనామన్‌ బౌలర్‌ కుల్‌దీప్‌ యాదవ్‌ ధాటికి ఆసీస్‌ తొలి ఇన్నింగ్స్‌ను 300 పరుగులకే టీమిండియా కట్టడి చేయగలిగింది.అనంతరం బ్యాటింగ్‌ ఆరంభించిన భారత్‌ ఒక ఓవర్‌కు పరుగులేమి చేయకుండా మొదటి రోజును ముగించింది.
రెండవ రోజు ఆట ప్రారంభించిన కొద్ది సేపటికే 21 పరుగుల వద్ద ఓపెనర్‌ మురళీ విజ§్‌ు 11 పరుగుల వద్ద ఔటయ్యాడు.మరో ఓపెనర్‌ లోకేశ్‌ రాహుల్‌ 60 పరుగులతో కలిసి పుజారా 57 పరుగులతో హాఫ్‌ సెంచరీతో విలువైన భాగస్వామ్యాన్ని నిర్మించాడు.కమిన్స్‌ బౌలింగ్‌లో షార్ట్‌ పిచ్‌ బంతికి వార్నర్‌ చేతికి చిక్కిన రాహుల్‌ పెవిలియన్‌కు చేరాడు.అనంతరం క్రీజులోకి వచ్చిన టీమిండియా కెప్టెన్‌ అజింక్యా రహానే,పుజారా జోడీ 49 పరుగులను జోడించారు.లియోన్‌ బౌలింగ్‌లో హ్యాండ్‌ కోంబ్‌ అద్భుతమైన క్యాచ్‌ పట్టడంతో పుజారా ఇన్నింగ్స్‌ ముగిసింది.తరువాత బ్యాటింగ్‌కు వచ్చిన కరుణ్‌ నాయర్‌ కేవలం 5 పరుగులే చేసి లియాన్‌ బౌలింగ్‌లోనే ఔటయ్యాడు.
ప్రస్తుతం భారత్‌ 72 ఓవర్లలో నాలుగు వికెట్ల నష్టానికి 186 పరుగులు చేసింది.రహానే 33 పరుగులు,అశ్విన్‌ 10 పరుగులతో క్రీజులో ఉన్నారు.ఆసీస్‌ బౌలర్లు లియాన్‌ 2 వికెట్లు,హేజిల్‌వుడ్‌,కమిన్స్‌ చెరో వికెట్‌ తీసుకున్నారు.ఆట ప్రారంభమైన ఉదయం పిచ్‌ బౌలర్లకు అనుకూలిస్తున్నా ఎంతో నేర్పుగా బ్యాటింగ్‌ చేసిన లోకేశ్‌ రాహుల్‌ 60 పరుగులు,పుజారా హాఫ్‌ సెంచరీ చేశారు.మురళీ విజ§్‌ు త్వరగా ఔటైనప్పటికి ఏకాగ్రతను కోల్పోకుండా పరుగులు చేయడం విశేషం.మూడవ టెస్టులో అత్యధిక బంతులు ఎదుర్కొని తన డిఫెన్స్‌ ఎలా ఉంటుందో ఆసీస్‌కు వెల్లడించాడు. అటు వంటి ఆటనే నాలుగవ టెస్టులోనూ ప్రదర్శించాడు.151 బంతులను ఎదుర్కొన్న పుజారా 57 పరుగులు చేశాడు. రెండవ వికెట్‌కు లోకేశ్‌తో కలిసి 87 పరుగుల విలువైన భాగస్వామ్యాన్ని నిర్మించాడు.